Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15 ,123/17,98/19, 144/20.) i  na temelju članka 39. Statuta Grada Dubrovnika ( „Službeni glasnik Grada Dubrovnika“, broj 02/21.) Gradsko vijeće Grada Dubrovnika na ____________sjednici, održanoj ___________., donijelo je      

Odluku o izmjenama Odluke o ostvarivanju prava na subvenciju troškova najma stana samcima i obiteljima slabijeg materijalnog statusa

Članak 1.
U Odluci o ostvarivanju prava na subvenciju troškova najma stana samcima i obiteljima slabijeg materijalnog statusa („Službeni glasnik Grada Dubrovnika“ broj:6/22) članak 3. mijenja se i glasi: 

„Pravo na subvenciju ima: 
· samac/obitelj koji imaju neprekinuto prebivalište na području Grada Dubrovnika posljednjih 5 godina;
· samac čija ukupna mjesečna primanja  ne prelaze 50% iznosa prosječne mjesečne neto plaće u Republici Hrvatskoj u prethodnoj godini;
· obitelj čija ukupna mjesečna primanja po članu kućanstva ne prelaze 50 % iznosa prosječne mjesečne neto plaće u Republici Hrvatskoj u prethodnoj godini;
· samac/obitelj koji nemaju u vlasništvu ili suvlasništvu nekretninu pogodnu za stanovanje;
· samac/obitelj čija tvrtka ili obrt nema vlasništvo/suvlasništvo nekretnine koje mogu koristiti za obavljanje registrirane djelatnosti;
· samac/obitelj koji nemaju u vlasništvu ili suvlasništvu poslovni prostor kojeg mogu koristiti za obavljanje registrirane djelatnosti;
· samac/obitelj koji u vremenskom razdoblju do godinu dana od dana podnošenja zahtjeva nisu prodali, darovali, odrekli se prava na nekretninu u ostavinskom postupku  pred nadležnim tijelima;
· samac/obitelj koji nemaju zaključen ugovor o doživotnom/dosmrtnom uzdržavanju;
· samac/obitelj koji imaju važeći ovjereni ugovor o najmu stana/kuće na području grada Dubrovnika i koji stanuju na toj adresi.


U slučaju da samac/obitelj ( u nastavku teksta: korisnik) ima sklopljen ugovor o najmu stana /kuće na području Grada Dubrovnika sa srodnikom u ravnoj liniji ili pobočnoj liniji do drugog stupnja neće se priznati pravo na subvenciju.  
U slučaju da korisnik ima sklopljen ugovor o najmu stana s Gradom Dubrovnikom na temelju odluka, pravilnika i drugih važećih propisa kojima se regulira predmetno područje neće se priznati pravo na subvenciju“. 
[bookmark: _Hlk86154477]


Članak 2.
Članak 5. mijenja se i glasi:
„Mjesečni iznos subvencije je:

· za samca…………………………………………………115,00 eura,
· za dvočlanu obitelj……………………………………....145,00 eura,
· za tročlanu obitelj………………………………………...190,00 eura 
· za četveročlanu obitelj i više…………………………....300,00 eura.“



[bookmark: _Hlk201130442]Članak 3.

[bookmark: _Hlk201134323]Postupci započeti prije dana stupanja na snagu ove Odluke o izmjenama Odluke o ostvarivanju prava na subvenciju troškova najma stana samcima i obiteljima slabijeg materijalnog statusa dovršit će se prema odredbama ove Odluke.

Članak 4.

Na korisnike kojima je pravo na subvenciju troškova najma stana  priznato prije stupanja na snagu ove Odluke, primjenjuje se visina naknade propisana ovom Odlukom, za mjesečne iznose subvencije koji dospijevaju nakon njezina stupanja na snagu, ako pravo korisnika na naknadu na taj dan još traje.

Prava dosadašnjih korisnika uskladit će se s uvjetima iz ove Odluke.


Članak 5.

Ova odluka objavit će se u „Službenom glasniku Grada Dubrovnika“, a stupa na snagu 1. siječnja 2027.godine.

                                                                                       Predsjednik Gradskog vijeća

                                                                    mr.sc. Marko Potrebica 



Obrazloženje
Pravna osnova:

               
Pravna osnova za donošenje Odluke o izmjenama Odluke Odluke o ostvarivanju prava na subvenciju troškova najma stana samcima i obiteljima slabijeg materijalnog statusa   su Zakon o lokalnoj i područnoj (regionalnoj) samoupravi („Narodne novine“,br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15,  123/17., 98/19., 144/20.) i Statut Grada Dubrovnika („Službeni glasnik Grada Dubrovnika“ broj 2/21).
Člankom 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19., 144/20.) propisano je da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.
Člankom 39. točkom 28. Statuta Grada Dubrovnika („Službeni glasnik Grada Dubrovnika”, broj 2/21)  propisano je da Gradsko vijeće donosi odluke i druge opće akte koji su mu stavljeni u djelokrug zakonom i podzakonskim aktima.

Razlog donošenja odluke:

Mjerama socijalnog programa  Grada Dubrovnika osigurava se kontinuitet  društvene brige, unaprjeđenje životnog standarda i kvalitete života  građana u područjima  socijalne skrbi, obiteljske politike, zdravlja,  skrbi o djeci i mladima.

U tom smjeru, donošenjem ove Odluke o izmjenama  Odluke o ostvarivanju prava na subvenciju troškova najma stana samcima i  obiteljima slabijeg materijalnog statusa i povećanjem mjesečnog iznosa subvencije, želi se  zaštititi  građane koji zbog nepovoljnih osobnih i društvenih okolnosti nisu u mogućnosti podmiriti troškove stanovanja.
S obzirom na visoke troškove najma i općenito povećanje životnih troškova, postojeći iznosi subvencije više ne pružaju dovoljnu financijsku potporu korisnicima kojima je ova mjera namijenjena. Posebno su ugroženi samci, obitelji s djecom, umirovljenici i druga kućanstva s niskim prihodima.
Povećanjem subvencije omogućilo bi se smanjenje financijskog opterećenja korisnika, veća sigurnost stanovanja te učinkovitija provedba socijalne politike Grada Dubrovnika.
Slijedom navedenog, predlaže se povećanje postojećih iznosa subvencije, uz osiguravanje potrebnih sredstava u Proračunu Grada Dubrovnika.


